open-index/open-wikipedia-markdown huggingface dataset:
פרנסיס פיקנס

**פרנסיס וילקינסון פיקנס** (באנגלית: **Francis Wilkinson Pickens**; 7 באפריל 1805 - 25 בינואר 1869) היה עורך דין ופוליטיקאי אמריקני, חבר המפלגה הדמוקרטית אשר כיהן כחבר בבית הנבחרים של קרוליינה הדרומית, כחבר בבית הנבחרים של ארצות הברית, כסנאטור בסנאט של קרוליינה הדרומית, כשגריר ארצות הברית באימפריה הרוסית, וכמושל ה-69 של קרוליינה הדרומית כאשר זו פרשה מארצות הברית טרום מלחמת האזרחים האמריקנית ובמהלך שנותיה המוקדמות.

## ביוגרפיה
פיקנס נולד בעיירה טוגדו במחוז קולטון אשר בקרוליינה הדרומית כבנו של המושל לשעבר של המדינה, אנדרו פיקנס וכנכדו של מפקד כוחות המיליציה שלחמו בקרב קאופנס במהלך מלחמת האזרחים האמריקנית, הגנרל וחבר בית הנבחרים אנדרו פיקנס. פיקנס התחנך בפרנקלין קולג' אשר באתונה שבג'ורג'יה ובקולג' של קרוליינה הדרומית, וקיבל רישיון לעריכת דין בשנת 1829. הוא הצטרף למפלגה הדמוקרטית וכיהן מטעמה בבית הנבחרים של קרוליינה הדרומית בשנים 1832–1834 שם תמך בהתנערות מתשלום המסים הפדרליים בעת משבר המיסוי של 1832. בשנת 1834 נשלח לוושינגטון הבירה כחבר בית הנבחרים של ארצות הברית, שם כיהן בתפקיד זה עד שנת 1843.

משנת 1844 ועד 1846 כיהן כסנאטור בסנאט של קרוליינה הדרומית ותוך כדי כהונתו סירב לבקשות נשיאי ארצות הברית של אותן השנים, ג'ון טיילר וג'יימס נוקס פולק, לכהן כשגריר מטעם ארצות הברית בלונדון ובפריז. בשנת 1858 יצא לייצג את ארצות הברית ברוסיה כשגריר, שם כיהן בתפקיד זה במשך שנתיים. בשנת 1860 חזר פיקנס לקרוליינה הדרומית על מנת להיבחר ולכהן כמושל המדינה. תחת כהונתו כמושל פרשה קרוליינה הדרומית מארצות הברית, פרישה שבה תמך נחרצות ולאחר מכן אף דרש את פינויים ומסירתם לידי קרוליינה הדרומית של כל מתקני הצבא הפדרליים אשר היו בתוך גבולות המדינה בכלל ובאזור מפרץ צ'ארלסטון בפרט.

פינס נפטר ב-25 בינואר 1869 באדג'פילד שבקרוליינה הדרומית ונקבר שם.
## לקריאה נוספת

* Sobel, Robert, and John Raimo, eds. Biographical Directory of the Governors of the United States, 1789–1978, Vol. 4, Westport, Conn.; Meckler Books, 1978, pp. 1411-1412.


## קישורים חיצוניים

* פרנסיס פיקנס באתר אגודת המושלים הלאומית 
* 
* פרנסיס פיקנס באתר The Political Graveyard 
* 

קטגוריה:אמריקאים ילידי קרוליינה הדרומית
קטגוריה:בוגרי אוניברסיטת קרוליינה הדרומית
קטגוריה:עורכי דין אמריקאים במאה ה-19
קטגוריה:חברי בית הנבחרים של ארצות הברית מקרוליינה הדרומית
קטגוריה:מושלי קרוליינה הדרומית
קטגוריה:מושלי מדינות הקונפדרציה
קטגוריה:שגרירי ארצות הברית ברוסיה
קטגוריה:חברי האספה הכללית של קרוליינה הדרומית
קטגוריה:אמריקאים שנולדו ב-1805
קטגוריה:אמריקאים שנפטרו ב-1869
1891 בארצות הברית

**[[1891]] ב[[ארצות הברית]]** הייתה השנה בה חגגה ארצות הברית 115 שנה מיום היווסדה.

## הנהגה
* הנשיא: בנג'מין הריסון (המפלגה הרפובליקנית)
* סגן הנשיא: לוי פ. מורטון (המפלגה הרפובליקנית)

## אירועים בולטים

* 24 באוגוסט – תומאס אלווה אדיסון רושם פטנט על מצלמת קולנוע
* 1 באוקטובר – נפתחת אוניברסיטת סטנפורד בקליפורניה
* 15 בדצמבר – ג'יימס נייסמית' ממציא את משחק הכדורסל

## נולדו
* 13 בפברואר – גרנט ווד, צייר אמריקאי (נפטר ב-1942)
* 19 במרץ – ארל וורן, נשיא בית המשפט העליון של ארצות הברית וראש ועדת החקירה לרצח קנדי (נפטר ב-1974)
* 1 באפריל – חברת ריגלי (Wrigley) נוסדה בשיקגו.
* 1 במאי – הנרי מורגנטאו (הבן), פוליטיקאי אמריקאי (נפטר ב-1967)
* 9 ביוני – קול פורטר, מלחין ומשורר אמריקאי (נפטר ב-1964)

## נפטרו

[שמאל|ממוזער|120px|[ויליאם שרמן]]
* 14 בפברואר – ויליאם שרמן, ממפקדי צבא הצפון במלחמת האזרחים האמריקנית (נולד ב-1820)
* 7 באפריל – פי. טי. ברנום, אמרגן ואיש עסקים אמריקאי (נולד ב-1810)
* 28 בספטמבר – הרמן מלוויל, סופר ומשורר אמריקאי (נולד ב-1819)

## קישורים חיצוניים

*
ג'וקבוקס

שמאל|ממוזער|150px|ג'וקבוקס מסורתי
**ג'וּקְבּוֹקְס** (מאנגלית: **Jukebox**) הוא מכשיר אוטומטי למחצה המאפשר להשמיע שירים נבחרים מתוך מלאי תקליטים, תקליטורים או מספריית קובצי מוזיקה דיגיטליים, לרוב על ידי הפעלה באמצעות מטבעות.

## היסטוריה
הנגנים המוזיקליים הראשונים בשוק אשר אפשרו לנגן מוזיקה באמצעות מטבעות היו – תיבות נגינה ופסנתרים שהופעלו באמצעות מטבעות. במהלך שנות ה-90 של המאה ה-19 החליפו את המכשירים הללו מכונות אשר ניגנו הקלטות של שירים ומנגינות במקום מכשירי נגינה פיזיים שניגנו רק מנגינות. בשנת 1890 לואיס גלאס וויליאם ס. ארנולד המציאו את הפטיפון הראשון שעבד על מטבעות. בשנת 1918 הובארט ס. ניבלאק המציא פטנט על מנגנון שמסוגל להחליף תקליטים באופן אוטומטי. המצאה זו הובילה לפיתוחו של הג'וקבוקס הראשון שאפשר לבחור תקליטים. מכשיר זה הוצג לראשונה לציבור בשנת 1927. בהדרגה החלו להיכנס לשווקים מכונות ג'וקבוקס שהיו בעלי רמות גבוהות יותר של אוטומציה. מכונות הג'וקבוקס הכילו בהמשך גם אפשרות לעקוב אחר הפופולריות של השירים – מה שאפשר לבעלי המכונות להשאיר במכשירים את התקליטים הפופולריים יותר ולהחליף את התקליטים הפחות פופולריים.

מכונות הג'וקבוקס היו בשיא הפופולריות בין שנות הארבעים עד אמצע שנות השישים, ובמיוחד בשנות החמישים בתקופה בה מוזיקת הרוק אנד רול הייתה בשיאה.

במהלך שנות ה-80 החליפו התקליטורים את התקליטים בתור המדיה הנפוצה ביותר במכונות הג'וקבוקס המודרניים.

בשנת 1999 הושק הג'וקבוקס הדיגיטלי הראשון. דגם זה הכיל ספרייה גדולה במיוחד של קובצי מוזיקה דיגיטליים אשר אוחסנה על גבי המכשיר ואשר התעדכנה באופן אוטומטי באמצעות לוויין.

### הדעיכה בפופולריות של הג'וקבוקס
בעבר מכונות הג'וקבוקס זכו לפופולריות רבה בעיקר משום שהן הכילו לרוב את השירים החדשים ביותר בשווקים, משום שהם הציעו מבחר שירים והשמיעו אותם ללא פרסומות וכמו כן, משום שהן הציעו אמצעי לשליטה בתכנים מוזיקליים אשר לא היו זמינים באותו העת באמצעים טכנולוגיים אחרים. הפופולריות של מכונות הג'וקבוקס דעכה במהלך העשורים האחרונים, בעיקר בעקבות העלייה בפופולריות של נגני השמע הדיגיטליים האישיים, ובשל הנגישות של המוזיקה כיום באמצעות האינטרנט. בשל המגמות הללו לציבור הכללי כיום יש עניין מופחת בהרבה בלשלם כסף תמורת השמעת שירים בודדים במקומות ציבוריים.

## גלריית תמונות

File:Midcentury 24-disc Wurlitzer jukebox 01.jpg
File:Midcentury 12-disc Wurlitzer jukebox 02.jpg
File:Rock-Ola juke box 01.jpg
File:Filben Maestro juke box 01.jpg
File:Seeburg Model 1004 juke box.jpg
File:Tableside juke box 01.jpg
File:Foto Paax.png
File:Seattle - Full Throttle Bottles Wurlitzer 01.jpg
File:Juke-box in Norway.jpg


## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:מכשירי אלקטרוניקה בידורית
קטגוריה:ארצות הברית: המצאות
קטגוריה:שנות ה-1950
דמיון (גאומטריה)

שמאל|ממוזער|250px|באיור זה, צורות בעלות אותו צבע הן צורות דומות
בגאומטריה, **דמיון** של עצמים פירושו שלשני העצמים יש אותה צורה בדיוק, אך גודל שונה. במילים אחרות, ניתן לקבל אחד מהם על ידי הגדלה או הקטנה של האחר, כלומר להביא למצב של חפיפה בין הצורות. בניסוח פורמלי, עצמים דומים הם עצמים חופפים עד כדי הגדלה או הקטנה, כלומר הכפלת כל הגדלים במספר קבוע. בדרך כלל מדברים על מצולעים דומים.

אם שתי צורות דומות, אז כל הזוויות המתאימות שוות, ההיקפים, הצלעות המתאימות וקווים מיוחדים (לדוגמה גבהים) נמצאים באותו יחס, והשטחים (של כל הצורה או של חלק ממנה, המוגדר באותו אופן בשתי הצורות) נמצאים ביחס הזה בריבוע. ניתן לדבר גם על גופים תלת-ממדיים דומים, ואז הנפחים נמצאים ביחס הזה בשלישית.

**דמיון עצמי** הוא מקרה בה צורה דומה לחלק של עצמה. צורה שיש לה דמיון עצמי בכל רמת קרבה היא פרקטל. בהשאלה, כל מערכת מתמטית שמכילה עותק של עצמה נקראת "דומה עצמית".

יחס הדמיון הוא יחס שקילות, ובמסגרתו כל המעגלים דומים זה לזה, כל הריבועים דומים זה לזה וכו'. חפיפה היא מקרה פרטי של דמיון, המתקבל כאשר היחס שווה ל-1.

## דמיון משולשים
ממוזער|150px|האיור של משפט תאלס

דמיון משולשים הוא השימוש הנפוץ ביותר בדמיון בין צורות. יש משפטים רבים המוכיחים כי שני משולשים הם דומים, אבל החשוב מכולם הוא משפט תאלס, האומר:
\angle ADE = \angle ABC (בהינתן שהזווית על A נשארת קבועה) אם ורק אם הקווים הבאים הם מקבילים אם ורק אם \frac{AD}{DB}=\frac{AE}{EC}. אז, מכאן נובע שזוויות של 2 משולשים הן זהות אם ורק אם היחסים בין הצלעות המתאימות זהות.

## דמיון מרובעים
ממוזער|400px|כאשר מתקיימות המשוואות משמאל, מתקיים דמיון בין המרובעים
דמיון מרובעים לא נפוץ כל כך כמו דמיון המשולשים, אך גם בו ניתן לעשות שימוש במתמטיקה.
על מנת להוכיח דמיון מרובעים יש לחתוך את המרובעים לשני משולשים על ידי אלכסון ולדמות את המשולשים שנוצרו בהתאמה.
יש לשים לב שהמרובעים דומים אך ורק אם הצלעות השוות במשולשים שנוצרו (האלכסון) מתאימות בהדמיה לצלעות השוות במשולשים שנוצרו במרובע השני ואך ורק אם צלעות סמוכות במרובע זה לא נגדיות במרובע השני.
ניתן באותה דרך להוכיח דמיון של מצולע עם n צלעות על ידי חיתוך לn - 2 משולשים דומים.

## קישורים חיצוניים

* 

קטגוריה:ערכים שבהם תבנית בריטניקה אינה מתאימה
קטגוריה:גאומטריה
קטגוריה:יחסי שקילות
1888 בארצות הברית

**[[1888]] ב[[ארצות הברית]]** הייתה השנה בה חגגה ארצות הברית 112 שנה מיום היווסדה.

## הנהגה
* הנשיא: גרובר קליבלנד (המפלגה הדמוקרטית)
* סגן הנשיא: התפקיד לא אויש

## אירועים בולטים
* 12 בינואר – סופות שלגים פוגעת בטריטוריית דקוטה, במונטנה, במינסוטה, בנברסקה, בקנזס ובטקסס. הסופה גורמת למותם של 235 בני אדם, רובם ילדים שהיו בדרכם הביתה מבית הספר.
* 27 בינואר – נוסד ארגון הנשיונל ג'יאוגרפיק 
* 11 במרץ – סופת שלגים מתרחשת לכל אורך החוף המזרחי של ארצות הברית. הסופה משתקת על כל העסקים וגורמת למותם של מעל ל-400 בני אדם.
* 4 בספטמבר – ג'ורג' איסטמן רושם את הסימן המסחרי "קודאק", ומקבל פטנט על המצלמה שלו, המשתמשת בגליל של סרט צילום 
* 6 בנובמבר – הבחירות לנשיאות ארצות הברית 1888: הסנאטור הרפובליקני בנג'מין הריסון מביס את הנשיא הדמוקרטי המכהן גרובר קליבלנד בבחירות לנשיאות ארצות הברית
* 9 באוקטובר – אנדרטת וושינגטון נפתחת באופן רשמי לציבור הרחב


File:ElectoralCollege1888.svg|6 בנובמבר: הבחירות לנשיאות ארצות הברית 1888: הסנאטור הרפובליקני בנג'מין הריסון מביס את הנשיא הדמוקרטי המכהן גרובר קליבלנד בבחירות לנשיאות ארצות הברית
File:WashingtonDC Obelisk.jpg|9 באוקטובר: אנדרטת וושינגטון נפתחת באופן רשמי לציבור הרחב


## נולדו
* 2 בפברואר – ג'ון פוסטר דאלס, מדינאי אמריקאי (נפטר ב-1959) 
* 30 באפריל – ג'ון קרואו רנסום, משורר אמריקאי (נפטר ב-1974) 
* 10 במאי – מקס שטיינר, מלחין אמריקאי יהודי, זוכה פרס אוסקר שלוש פעמים (נפטר ב-1971) 
* 18 במאי – ג'ים ת'ורפ, אתלט אמריקאי ממוצא אינדיאני, מגדולי הספורטאים במאה ה-20 (נפטר ב-1953) 
* 18 במאי – ויליאם סימפסון, גנרל, מפקד הארמייה התשיעית בחזית אירופה במלחמת העולם השנייה (נפטר ב-1980)
* 5 ביולי – הרברט ספנסר גסר, פיזיולוג וחתן פרס נובל לפיזיולוגיה או לרפואה 1944 (נפטר ב-1963) 
* 23 ביולי – ריימונד צ'נדלר, סופר בלשי אמריקאי (נפטר ב-1959) 
* 6 בספטמבר – ג'וזף קנדי, פוליטיקאי אמריקאי, אבי משפחת קנדי הידועה (נפטר ב-1969) 
* 26 בספטמבר – תומאס סטרנס אליוט משורר ומחזאי אמריקאי (נפטר ב-1965) 
* 16 באוקטובר – יוג'ין או'ניל, סופר ומחזאי אמריקאי (נפטר ב-1953) 
* 25 באוקטובר – ריצ'רד בירד, חוקר ארצות אמריקאי (נפטר ב-1957) 
* 24 בנובמבר – דייל קרנגי, סופר, ומפתח שיטת קרנגי למודעות עצמית ודיבור לפני קהל (נפטר ב-1955)

## נפטרו

[שמאל|ממוזער|130px|[ג'ון פמברטון]]
* 6 במרץ – לואיזה מיי אלקוט, סופרת אמריקאית (נולדה ב-1832) 
* 7 במרץ – כריסטופר ממינגר, מזכיר האוצר של קונפדרציית המדינות של אמריקה  (נולד ב-1803)
* 23 במרץ – מוריסון וייט, נשיא בית המשפט העליון של ארצות הברית (נולד ב-1816)
* 18 באפריל – רוסקו קונקלינג, פוליטיקאי ממדינת ניו יורק (נולד ב-1829)
* 16 באוגוסט – ג'ון פמברטון, ממציא משקה הקוקה-קולה (נולד ב-1831) 
* 30 בספטמבר – יוניס ניוטון פוט, פיזיקאית וממציאה (נולדה ב-1819)
* 20 בנובמבר – נתנאל קורייר, ליתוגרף (נולד ב-1813)

## קישורים חיצוניים

*
1887 בארצות הברית

**[[1887]] ב[[ארצות הברית]]** הייתה השנה בה חגגה ארצות הברית 111 שנה מיום היווסדה.

## הנהגה
* הנשיא: גרובר קליבלנד (המפלגה הדמוקרטית)
* סגן הנשיא: התפקיד לא אויש

## אירועים בולטים
* 2 בפברואר – ברובע פאנקסוטווני שבפנסילבניה נחגג יום המרמיטה הראשון
* 8 ביוני – הרמן הולרית' רושם פטנט על מכונת החישוב מבוססת כרטיסים מנוקבים 
* 9 בנובמבר – ארצות הברית מקבלת חזקה על פרל הארבור בהוואי

## נולדו
* 28 בינואר – ארתור רובינשטיין, פסנתרן (נפטר ב-1982)  
* 22 במרץ – צ'יקו מרקס, קומיקאי אמריקאי, מחברי האחים מרקס (נפטר ב-1961)
* 13 בספטמבר – תאודור רוזוולט הבן - גנרל שעוטר במדליית הכבוד של הקונגרס על פעולתו ביום הפלישה לנורמנדי (נפטר ב-1944)

## נפטרו

[שמאל|ממוזער|100px|[אמה לזרוס]]
* 23 באוקטובר – אליהוא וושבורן, פוליטיקאי אמריקני (נולד ב-1816) 
* 19 בנובמבר – אמה לזרוס, משוררת יהודיה אמריקנית (נולדה ב-1849)

## קישורים חיצוניים

*
ראש עיריית קייב

**ראש עיריית קייב** (באוקראינית: Київський міський голова, או בפשטות мэр Киева) הוא התואר הרשמי לראש הרשות המבצעת של העיר קייב, בירת אוקראינה. ראש העיר קייב הוא ראש השלטון המקומי החשוב ביותר באוקראינה. העומד בראשות העיר קייב נושא את משרת יושב ראש מועצת העיר קייב והוא אזרח אוקראיני הנבחר בבחירות ישירות על ידי תושבי קייב לתקופת כהונה בת 4 שנים.

ראש העיר הנוכחי הוא ויטלי קליצ'קו, שנכנס לתפקידו ב-5 ביוני 2014 לאחר שזכה ב-57% מהקולות בבחירות לראשות העיר שנערכו ב-25 במאי 2014.

תפקיד ראש העיר נוסד בשנת 1997 כיורש לתפקיד *יושב ראש המועצה העירונית של קייב*. עד 2010 ראש העיר עמד גם בראש הפרלמנט העירוני. בשנת 2010 התקבל תיקון לחוק "קייב, בירת אוקראינה" לפיו ראש המועצה העירונית הוא יושב ראש הפרלמנט העירוני ותפקידו נפרד מתפקיד ראש העיר, האחראי לניהול ענייני העיר ועומד בראש האדמיניסטרציה העירונית (באוקראינית: Київська міська державна адміністрація).

## סמכויות
סמכויות ראש העיר הוגדרו בחוק "על השלטון המקומי באוקראינה" וחוק "קייב, בירת אוקראינה", לפיהם:

# ראש עיריית קייב נוטל חלק בהליכי חקיקה הנוגעים לעיר קייב;
# נוטל חלק בקבלת החלטות על פעולות העיר ועניינים בינלאומיים הנוגעים לעיר;
# משתתף בישיבות הממשלה בענייני קייב;
# משתף פעולה עם הנשיא והממשלה בעניינים הנוגעים לקייב;
# מקבל החלטות באשר להעברת גופי ממשל מערים אחרות אל העיר קייב;

## הבחירות לראשות העיר קייב
ראש עיריית קייב נבחר בבחירות ישירות על ידי תושבי העיר. בסך הכל נערכו ארבע מערכות בחירות לראשות העיר, מאז 1997.

בשנת 1999 אולכסנדר אומלצ'נקו נבחר לראש העיר לאחר שזכה ב-76% מקולות הבוחרים. בשנת 2002 זכה שוב לאחר שזכה ב-63,7% מקולות הבוחרים וכיהן בסך הכל במשך 7 שנים כראש העיר קייב.

בשנת 2006 לאוניד צ'רנובצקי זכה ב-31,83% מקולות הבוחרים וכיהן כראש העיר קייב. בשנת 2015 נבחר ויטאלי קליצ'קו להמשיך לכהן כראש העיר לאחר שזכה ב-65,5% מקולות הבוחרים.

## ראשי העיר

## קישורים חיצוניים
* 

*
קטגוריה:קייב
* קייב
רב אחא בריה דרבא

**רב אחא בריה דרבא** היה אמורא ידוע בדור השביעי לאמוראי בבל, שימש כראש ישיבת פומבדיתא.

רב אחא נולד בבבל, בנו של רבא, שהיה כהן, ויש אומרים שהוא רבא הידוע, חבירו של אביי, אך יש אומרים שרבא הידוע לא היה כהן ומדובר ברבא אחר.

על רבותיו נמנו רב כהנא מפום נהרא, רב אשי, אמימר ומר זוטרא. על חבריו נמנו רבינא. לאחר פטירתו של מר זוטרא, ששימש כראש ישיבת פומבדיתא, הוא מילא את מקומו אחריו.

### מחקר
בין שאר חכמי התלמוד, נמנה רב אחא בריה דרבא על קבוצת חכמים שקיימו דיון אודות הנמלים כדי ללמוד את תכונותיהן. בתלמוד מתואר ניסוי שעשה רבי שמעון בן חלפתא, כדי לבדוק אם אכן לנמלה "אין לה קצין שוטר ומושל":
* .  גרם לנמלים לחשוב בטעות שנמלה אחת רימתה אותן, והן מיד התנפלו עליה והרגו אותה. הוא הסיק מכאן שלנמלים אין מלך, שכן אילו היה להן מלך, הן לא היו "לוקחות את החוק לידיים" אלא מחכות לגזר-דינו של המלך.

רב אחא, חלק בתוקף על מחקרו של רבי שמעון: : ייתכן שהמלך היה בקבוצת הנמלים שהרגו את ה'רמאית', ייתכן שהמלך כבר הוציא גזר-דין, וייתכן שבדרך-כלל יש מלך אלא שבדיוק באותו זמן הייתה ממשלת מעבר... רב אחא לימד כאן, בנימה הומוריסטית מעט, עיקרון ידוע בחשיבה המדעית - אי אפשר להסיק מסקנות מתצפית אחת, כי לתצפית אחת יכולות להיות פרשנויות רבות.

## קישורים חיצוניים

* 

## הערות שוליים

קטגוריה:הדור השביעי לאמוראי בבל
קטגוריה:משפחת רב יוסף בר חמא
קטגוריה:ראשי ישיבת פומבדיתא
קטגוריה:תלמידי רב אשי
קטגוריה:אמוראים כהנים
קובו

קטגוריה:שמות משפחה ביהדות איטליה
קטגוריה:שמות משפחה ביהדות יוון
הוריה אנדרייסקו

**הוֹרְיָה אַנדְרֶייֶסקוּ** (ברומנית: **Horia Andreescu**; נולד ב-18 באוקטובר 1946) הוא מנצח רומני. למשך 18 שנה היה מנצח הבית של התזמורת רדיו הלאומית של רומניה וכיום הוא המנצח הראשי של התזמורת הפילהרמונית ג'ורג'ה אנסקו של בוקרשט.

## קורות חייו
הוריה אנדרייסקו נולד ב-1946 בעיר בראשוב בדרום טרנסילבניה, בה גדל בשכונה של סקסונים. בשנת 1965 סיים את לימודיו בתיכון למוזיקה בעיר הולדתו, בכיתה לאבוב. למד בהמשך בין השנים 1965-1973 בקונסרבטוריון (כיום האוניברסיטה למוזיקה) של בוקרשט אצל מורים כמו קונסטנטין בוג'אנו (אמנות הניצוח), שטפאן ניקולסקו (הלחנה), אאורל סטרויה (תזמור), ואחר כך באקדמיה למוזיקה 
בשנים 1974-1975 בווינה, תחת הדרכתו של הנס סווארובסקי ו**קארל אסטרייכר**, אחר כך בטריר ובמינכן השתלם אצל סרג'יו צ'ליבידאקה (בשנים 1978-1980).

התחיל את הקריירה כמנצח ב"תזמורת הנוער של בראשוב" בשנת 1967.
בין השנים 1974-1987 ניצח על התזמורת הפילהרמונית של העיר פלוישט ע"ש פאול קונסטנטינסקו.
למשך 13 שנה היה אנדרייסקו מנצח אורח קבוע של התזמורת רדיו ברלין, למשך 10 שנים - בפילהרמונית של דרזדן  ו- 21 שנה בקפלה הממלכתית שוורין.
החל מ-1987 הוא מנצח בתזמורת הפילהרמונית מבוקרשט ע"ש ג'ורג'ה אנסקו וכיהן כמנהלה המוזיקלי בין השנים 1987-1990.בשנת 1989 הקים את התזמורת הקאמרית "הווירטואוזים" מבוקרשט ומכהן מאז כמנצחה.
הוריה אנדרייסקו ניצח על תזמורות חשובות רבות ברחבי העולם.
אנדרייסקו הקדיש חלק מזמנו גם להוראה והיה פרופסור לניצוח באוניברסיטה למוזיקה בבוקרשט בין
השנים 1987–1991.

## פרסים ואותות כבוד
*1981 פרס המבקרים בביאנלה למוזיקה בת זמננו בברלין
*1997   מנצח השנה - הוכרז על ידי איחוד מבקרי המוזיקה ברומניה
*2000 קיבל את העיטור הלאומי "הכוכב של רומניה" (סטיאווה רומנייאי) עם דרגה של קצין בכיר
*פרס לאומי אונסקו
*2006 - אות ההצטיינות של רומניה בדרגת צלב גדול 
*2012 - הפרס הל הצטיינות אקדמית של האקדמיה הרומנית
*2012 - העיטור "ניהיל סינה דאו" מטעם מלך רומניה (לשעבר) מיכאי הראשון
*2015 - פרס  ההצטיינות על מפעל החיים מטעם איגוד המוזיקאים המבצעים של רומניה

## קישורים חיצוניים

* קורות חייו באתר התזמורת רדיו הרומנית
* הוריה אנדרייסקו באתר רומניה און ליין
* ביוגרפיה

קטגוריה:מנצחים רומנים
קטגוריה:רומנים שנולדו ב-1946
1885 בארצות הברית

**[[1885]] ב[[ארצות הברית]]** הייתה השנה בה חגגה ארצות הברית 109 שנה מיום היווסדה.

## הנהגה
* הנשיא: צ'סטר ארתור (המפלגה הרפובליקנית) עד 4 במרץ, גרובר קליבלנד (המפלגה הדמוקרטית)
* סגן הנשיא: התפקיד לא אויש עד 4 במרץ, תומאס הנדריקס (המפלגה הדמוקרטית) עד 25 בנובמבר, התפקיד לא אויש מ-25 בנובמבר

## אירועים בולטים
* 4 בינואר – ניתוח כריתת התוספתן המוצלח הראשון בעולם מבוצע על ידי ד"ר ויליאם גראנט
* 18 בפברואר – הספר הרפתקאות האקלברי פין של מארק טוויין יוצא לאור 
* 21 בפברואר – נחנכת אנדרטת וושינגטון
* 4 במרץ – גרובר קליבלנד מושבע כנשיא ארצות הברית
* 17 ביוני – פסל החירות מגיע לנמל ניו יורק 
* 6 ביולי – לואי פסטר מנסה בהצלחה את החיסון נגד כלבת 
* 2 בספטמבר – הטבח ברוק ספרינגס: ברוק ספרינגס שבוויומינג, בארצות הברית, תוקפים 150 כורים ממוצא אירופי את עמיתיהם הסינים. 28 כורים סינים נהרגו, 15 נפצעו, ומאות ברחו מן העיירה.
* 25 בנובמבר – סגן נשיא תומאס הנדריקס נפטר.

### תאריך מדויק לא ידוע
* גורד השחקים הראשון בעולם (בניין ביטוח הבית) נבנה בשיקגו במהלך 1885 (10 קומות).


File:Cleveland Inauguration 1885.jpg|4 במרץ: גרובר קליבלנד מושבע כנשיא ארצות הברית
File:Thure de Thulstrup - The Massacre of the Chinese at Rock Springs.jpg|2 בספטמבר: הטבח ברוק ספרינגס: ברוק ספרינגס שבוויומינג, בארצות הברית, תוקפים 150 כורים ממוצא אירופי את עמיתיהם הסינים. 28 כורים סינים נהרגו, 15 נפצעו, ומאות ברחו מן העיירה.
File:Home Insurance Building.JPG|גורד השחקים הראשון בעולם (בניין ביטוח הבית) נבנה בשיקגו


## נולדו
* 7 בפברואר – סינקלר לואיס, עיתונאי, סופר ומחזאי אמריקאי (נפטר ב-1951) 
* 24 בפברואר – צ'סטר נימיץ, מפקד הצי האמריקני באוקיינוס השקט בעת מלחמת העולם השנייה (נפטר ב-1966) 
* 9 ביוני – ג'ון אדנזור ליטלווד, מתמטיקאי (נפטר ב-1977) 
* 8 ביולי – ארנסט בלוך, פילוסוף (נפטר ב-1977) 
* 11 בנובמבר – ג'ורג' פטון, גנרל אמריקני (נפטר ב-1945) 

## נפטרו

[שמאל|ממוזער|120px|[יוליסס ס. גרנט]]
* 13 בינואר – סקיילר קולפקס, סגן נשיא ארצות הברית ויו"ר בית הנבחרים (נולד ב-1823) 
* 4 במאי – אירווין מקדואל, גנרל בצבא האיחוד במלחמת האזרחים (נולד ב-1818)
* 13 בינואר – סקיילר קולפקס, סגן נשיא ארצות הברית ויו"ר בית הנבחרים (נולד ב-1823) 
* 20 במאי – פרדריק פרלינגהויסן, מזכיר המדינה של ארצות הברית (נולד ב-1817) 
* 23 ביולי – יוליסס ס. גרנט, גנרל, הנשיא ה-18 של ארצות הברית (נולד ב-1822) 
* 29 באוקטובר – ג'ורג' מקללן, גנרל, מועמד המפלגה הדמוקרטית בבחירות לנשיאות ארצות הברית ב-1864 (נולד ב-1826)
* 25 בנובמבר – תומאס הנדריקס, סגן נשיא ארצות הברית תחת הנשיא גרובר קליבלנד (נולד ב-1819)

## קישורים חיצוניים

*
1886 בארצות הברית

**[[1886]] ב[[ארצות הברית]]** הייתה השנה בה חגגה ארצות הברית 110 שנה מיום היווסדה.

## הנהגה
* הנשיא: גרובר קליבלנד (המפלגה הדמוקרטית)
* סגן הנשיא: התפקיד לא אויש

## אירועים בולטים
[שמאל|ממוזער|150px|28 באוקטובר: נחנך [פסל החירות]]
* 23 בפברואר – צ'ארלס מרטין הול מצליח, לאחר שנים של ניסיונות, לייצר אלומיניום. 
* 17 במרץ – טבח קארולטון: 20 אפרו-אמריקאים נרצחים במיסיסיפי.
* 1 במאי – נפתחת שביתה כללית של האיגודים המקצועיים בארצות הברית בתביעה למעבר לשמונה שעות עבודה ביום. חג הפועלים באחד במאי נקבע לציון שביתה זו.
* 8 במאי – הרוקח ד"ר ג'ון פמברטון ממציא את המשקה המוגז שלימים ייקרא "קוקה-קולה".
* 29 במאי – משקה הקוקה-קולה משווק לראשונה 
* 2 ביוני – נשיא ארצות הברית גרובר קליבלנד מתחתן עם פרנסס פולסום בבית הלבן והופך בכך לנשיא האמריקני הראשון שמתחתן בבית הלבן. באותה העת פולסום הייתה צעירה מקליבלנד ב-27 שנים.
* 20 באוגוסט – הוריקן מחריב את העיר אינדיאנולה שבטקסס.
* 31 באוגוסט – כמאה איש נהרגים וכ-40,000 אנשים נותרים ללא קורת גג ברעידת אדמה בצ'ארלסטון שבדרום קרוליינה, ארצות הברית 
* 4 בספטמבר – מלחמות האינדיאנים בארצות הברית: לאחר קרוב ל-30 שנות לחימה, נכנע ג'רונימו, מנהיג שבט האפאצ'י, לגנרל נלסון מיילס ב"סקלטון קניון" (קניון השלדים) שבאריזונה 
* 28 באוקטובר – נחנך פסל החירות 

## נולדו
* 4 בפברואר – אדוארד שלדון, מחזאי אמריקאי (נפטר ב-1946)
* 8 במרץ – אדוארד קלווין קנדל, כימאי אמריקאי, חתן פרס נובל לפיזיולוגיה ורפואה (נפטר ב-1972)
* 1 במאי – בנג'מין אנדרסון, כלכלן אמריקאי (נפטר ב-1949) 
* 26 במאי – אל ג'ולסון, בדרן אמריקני (נפטר ב-1950)

## נפטרו

[שמאל|ממוזער|120px|[צ'סטר ארתור]]
* 27 באפריל – הנרי הובסון ריצ'רדסון, אדריכל אמריקאי בולט (נולד ב-1838)
* 15 במאי – אמילי דיקנסון, משוררת אמריקאית (נולדה ב-1830) 
* 17 במאי – ג'ון דיר, ממציא אמריקאי (נולד ב-1804)
* 18 בנובמבר – צ'סטר ארתור, הנשיא ה-21 של ארצות הברית (נולד ב-1829)

## קישורים חיצוניים

*
1883 בארצות הברית

**[[1883]] ב[[ארצות הברית]]** הייתה השנה בה חגגה ארצות הברית 107 שנה מיום היווסדה.

## הנהגה
* הנשיא: צ'סטר ארתור (המפלגה הרפובליקנית)
* סגן הנשיא: התפקיד לא אויש

## אירועים בולטים
[שמאל|ממוזער|180px|24 במאי: נפתח [גשר ברוקלין]]
* 10 בינואר – שרפה במלון ניוהול במילווקי גורמת למותם של 73 אנשים.
* 23 בפברואר – אלבמה הופכת למדינה הראשונה בארצות הברית שמחוקקת חוק הגבלים עסקיים.
* 24 במרץ – נחנך קו הטלפון הראשון בין ניו יורק לשיקגו 
* 24 במאי – גשר ברוקלין נפתח לתנועה לאחר שנבנה במשך 13 שנים.
* 30 במאי – המולה מתרחשת בגשר ברוקלין אשר גורמת למנוסתם של כ-30 אלף האנשים שהיו עליו וגרמה לכך ש-12 בני אדם נמחצו למוות.
* 4 ביולי – הרודיאו הראשון בעולם מתקיים בפקוס שבטקסס.
* 15 באוקטובר – בית המשפט העליון של ארצות הברית קובע כי חוק זכויות האזרח משנת 1875 הוא בלתי חוקתי, כי לממשלה הפדרלית אין סמכות לאסור על אנשים פרטיים ועל חברות להפלות בני אדם על בסיס גזע.

## נולדו
* 4 ביולי – רוב גולדברג, קריקטוריסט אמריקאי (נפטר ב-1970)
* 19 ביולי – מקס פליישר, אנימטור ומפיק סרטים אמריקני (נפטר ב-1992) 
* 26 ביולי – אדווין בלמר, סופר אמריקאי (נפטר ב-1959)

## נפטרו

* 4 באפריל – פיטר קופר, תעשיין, ממציא, נדבן אמריקני אשר היה מועמד לנשיאות ארצות הברית. קופר תכנן ובנה את קטר הקיטור הראשון בארצות הברית (נולד ב-1791)
* 19 באוגוסט – ג'רמיה בלאק, שר המשפטים ומזכיר המדינה של ארצות הברית (נולד ב-1810)

## קישורים חיצוניים

*
1882 בארצות הברית

**[[1882]] ב[[ארצות הברית]]** הייתה השנה בה חגגה ארצות הברית 106 שנה מיום היווסדה.

## הנהגה
[ממוזער|[צ'סטר ארתור, נשיא ארצות הברית]]
* הנשיא: צ'סטר ארתור (המפלגה הרפובליקנית)
* סגן הנשיא: התפקיד לא אויש

## אירועים בולטים
* 22 במרץ – הקונגרס האמריקאי מחוקק חוק שאוסר על קיום פוליגמיה בארצות הברית.
* 3 באפריל – השודד והאקדוחן האמריקני ג'סי ג'יימס נורה למוות בעבור הפרס שהוצב על ראשו
* 8 במאי – נחקק חוק הדרת הסינים המגביל את ההגירה הסינית לארצות הברית.
* 30 ביוני – צ'ארלס גיטו, רוצחו של הנשיא האמריקני ג'יימס גרפילד, הוצא להורג בתלייה.
* 30 בספטמבר – תחנת הכוח ההידרואלקטרית הראשונה בעולם מתחילה לפעול בוויסקונסין שבארצות הברית

## נולדו
* 6 בינואר – סם רייברן, יושב ראש בית הנבחרים של ארצות הברית (נפטר ב-1961) 
* 30 בינואר – פרנקלין דלאנו רוזוולט, נשיא ארצות הברית (נפטר ב-1945) 
* 22 ביולי – אדוארד הופר, צייר אמריקאי (נפטר ב-1967)
* 19 באוגוסט – ג'ורג' בלווז, צייר אמריקאי (נפטר ב-1925)
* 5 באוקטובר – רוברט גודארד, מחלוצי מדע הטילים (נפטר ב-1945)

## נפטרו
* 24 במרץ – הנרי וודסוורת' לונגפלו, משורר אמריקאי (נולד ב-1807)
* 3 באפריל – ג'סי ג'יימס, פורע חוק אמריקאי בתקופת המערב הפרוע (נולד ב-1847) 
* 27 באפריל – ראלף וולדו אמרסון, פילוסוף ומשורר אמריקאי (נולד ב-1803)
* 16 ביולי – מרי טוד לינקולן, אלמנתו של הנשיא אברהם לינקולן (נולדה ב-1818)

## קישורים חיצוניים

*
1881 בארצות הברית

**[[1881]] ב[[ארצות הברית]]** הייתה השנה בה חגגה ארצות הברית 105 שנה מיום היווסדה.

## הנהגה
* הנשיא: רתרפורד הייז (המפלגה הרפובליקנית) עד 4 במרץ, ג'יימס גרפילד (המפלגה הרפובליקנית) עד 19 בספטמבר, צ'סטר ארתור (המפלגה הרפובליקנית)
* סגן הנשיא: ויליאם א. וילר (המפלגה הרפובליקנית) עד 4 במרץ, צ'סטר ארתור (המפלגה הרפובליקנית) עד 19 בספטמבר, התפקיד לא אויש מ-19 בספטמבר

## אירועים בולטים
[שמאל|ממוזער|200px|[ג'יימס גרפילד, נשיא ארצות הברית, נפצע קשה בניסיון התנקשות ונפטר בהמשך]]
* 5 בפברואר – ייסוד העיר פיניקס שבאריזונה.
* 19 בפברואר – קנזס היא המדינה הראשונה בארצות הברית האוסרת על מכירת משקאות אלכוהולים בתחומה 
* 4 במרץ – ג'יימס גרפילד מושבע לנשיאות ארצות הברית
* 1 ביולי – שיחת הטלפון הבינלאומית הראשונה, בין ניו-ברונסוויק, קנדה לבין מיין, ארצות הברית 
* 2 ביולי – ג'יימס גרפילד, נשיא ארצות הברית, נפצע קשה מירי מתנקש. מאוחר יותר, ב-19 בספטמבר, הוא נפטר 
* 14 ביולי – השודד והאקדוחן האמריקני בילי הנער נורה למוות על ידי השריף פט גארט בפורט סאמנר.
* 20 ביולי – הצ'יף של שבט הסו פר רובץ מוביל את שארית אנשיו לכניעה לכוחות ארצות הברית בפורט בדפורד, מונטנה 
* 27 באוגוסט – הוריקן פוגע בפלורידה ובקרוליינה וגורם למותם של כ-700 בני אדם.
* 5 בספטמבר – שרפה פורצת במדינת מישיגן אשר גורמת למותם של 282 אנשים.
* 19 בספטמבר – נשיא ארצות הברית ג'יימס גרפילד נפטר כעשרה שבועות לאחר שנורה. סגן הנשיא צ'סטר ארתור הופך לנשיא ה-21 של ארצות הברית.
* 26 באוקטובר – קרב האקדחים באו.קיי. קוראל, אשר נחשב לקרב היריות המפורסם ביותר של המערב הפרוע, מתרחש בעיירה טומבסטון שבאריזונה. שלושה אנשים נהרגו במהלך קרב היריות.
* 4 בדצמבר – נוסד העיתון לוס אנג'לס טיימס

## נולדו
* 31 בינואר – אירווינג לאנגמיור, חתן פרס נובל לכימיה לשנת 1932 (נפטר ב-1957)
* 12 באוגוסט – ססיל ב. דה-מיל, במאי קולנוע אמריקני (נפטר ב-1959) 
* 20 באוגוסט – אדגר גאסט, משורר ושדרן רדיו (נפטר ב-1959)
* 8 בספטמבר – הארי הילמן, אתלט ואלוף אולימפי (נפטר ב-1945) 
* 1 באוקטובר – ויליאם בואינג, מהנדס אמריקאי (נפטר ב-1956)
* 22 באוקטובר – קלינטון דייוויסון, חתן פרס נובל לפיזיקה לשנת 1937 (נפטר ב-1958)

## נפטרו

[שמאל|ממוזער|120px|[ג'יימס גרפילד]]
* 14 ביולי – בילי הנער, אחד הפושעים הגדולים בהיסטוריה של המערב הפרוע (נולד ב-1859) 
* 17 ביולי – ג'ים ברידג'ר, סייר ומגלה ארצות (נולד ב-1804)
* 10 באוגוסט – אורוויל בראונינג, פוליטיקאי (נולד ב-1806)
* 19 בספטמבר – ג'יימס גרפילד, נשיא ארצות הברית (התנקשות) (נולד ב-1831)
* 13 בדצמבר – ג'ון קווידור, צייר (נולד ב-1801)

## קישורים חיצוניים

*
1884 בארצות הברית

**[[1884]] ב[[ארצות הברית]]** הייתה השנה בה חגגה ארצות הברית 108 שנה מיום היווסדה.

## הנהגה
* הנשיא: צ'סטר ארתור (המפלגה הרפובליקנית)
* סגן הנשיא: התפקיד לא אויש

## אירועים בולטים
* 17 במאי – אלסקה הופכת לטריטוריה של ארצות הברית
* 5 באוגוסט – הנחת אבן הפינה של פסל החירות.
* 6 באוקטובר – מכללת המלחמה של הצי הוקמה בניופורט, רוד איילנד
* 4 בנובמבר – הבחירות לנשיאות ארצות הברית 1884: הסנאטור הדמוקרטי גרובר קליבלנד מביס את הסנאטור הרפובליקני ג'יימס בליין.
* 6 בדצמבר – מסתיימת הקמת אנדרטת וושינגטון


File:ElectoralCollege1884.svg|4 בנובמבר: הבחירות לנשיאות ארצות הברית 1884: הסנאטור הדמוקרטי גרובר קליבלנד מביס את הסנאטור הרפובליקני ג'יימס בליין.


## נולדו
* 1 בינואר – אדווין ג'ונסון, סנאטור אמריקאי מקולורדו מ-1955 עד  1957 (נפטר ב-1970)
* 12 בינואר – לואיס הורסט, כוריאוגרף, מלחין ופסנתרן (נפטר ב-1964)
* 26 בינואר – רוי צ'פמן אנדרוס,  הרפתקן וחוקר טבע (נפטר ב-1960)
* 16 בפברואר – רוברט פלאהרטי, במאי קולנוע וראינוע אמריקאי, חלוץ הסרט הדוקומנטרי (נפטר ב-1951) 
* 1 באפריל – ג'ורג' וילסון, סנאטור אמריקאי בין השנים 1943 ל-1949 (נפטר ב-1953)
* 17 באפריל – ליאו פרנק, מפקח מפעל ורוצח מורשע (נפטר ב-1915)
* 8 במאי – הארי טרומן, נשיאה ה-33 של ארצות הברית (נפטר ב-1972) 
* 4 באוקטובר – דיימון ראניון, סופר אמריקאי (נפטר ב-1946) 
* 11 באוקטובר – אלינור רוזוולט, הגברת הראשונה של ארצות הברית ופעילה הומניטרית (נפטרה ב-1962) 

## נפטרו
* 6 במאי – יהודה פיליפ בנימין, סנאטור מטעם לואיזיאנה מ-1853 עד 1861 (נולד ב-1811)
* 1 ביולי – אלן פינקרטון, ראש השירות החשאי של ארצות הברית בתקופת מלחמת האזרחים האמריקנית ומייסד חברת החקירות פינקרטון (נולד ב-1819) 
* 10 ביולי – פול מורפי, שחמטאי אמריקאי (נולד ב-1837)

## קישורים חיצוניים

*
רבי עוירא

**רבי עוירא** היה אמורא בדור השלישי והרביעי לאמוראי ארץ ישראל, תלמידו של רבי יוחנן, וחבירו של רבי אבהו.

רבי עוירא מוזכר בתלמוד כשהוא דן עם רבי יוחנן בהלכה, וכחבירו של רבי אבהו ורבי חלבו, גם הוא תלמידו של רבי יוחנן. מרבה להביא דרשות בשם רבי אמי ורבי אסי.

יש להבדיל בינו לבין רב עוירא אחר, מאוחר יותר, אמורא בבלי, שהיה בר פלוגתא של רבינא ומסר מאמרים בשם רבא.

## מדרשותיו
דרשותיו המוזכרות בתלמוד, נפתחות תמיד במילים הבאות: דרש רבי עוירא, לפעמים אמר בשם רבי אמי, ולפעמים בשם רבי אסי
*
*
*

## קישורים חיצוניים

* 
## הערות שוליים

עוירא
קטגוריה:תלמידי רבי יוחנן
קטגוריה:תלמידי רבי אמי
קטגוריה:תלמידי רבי אסי
עולימתא שפירתא

**עולימתא שפירתא** היא חידה הנזכרת בספר הזוהר בחטיבת 'סבא דמשפטים' המופיעה על פרשת משפטים.

עיקר ענינו של 'סבא דמשפטים' הוא בבירור נושאים של גלגול נשמות, אך בסיפור המסגרת מופיעות חידות מספר שלא התבארו בזוהר והם עוררו את סקרנותם של פרשנים ומחברים רבים.

## החידה בזוהר
לשון הזוהר - "מהו עולימתא שפירתא ולית לה עיינין, וגופא טמירתא ואתגליא, איהי נפקת בצפרא ואתכסיאת ביממא, אתקשטת בקישוטין דלא הוו." בתרגום לעברית: "מה היא עלמה יפה שאין לה עיניים, וגופה מכוסה וחשוף, בבוקר היא יוצאת וב(סוף ה)יום היא מתכסית, ומתקשטת בקישוטים שאינם קיימים." החידה משולבת בתוך סיפור מסגרת המתאר את החכמים הנפגשים במגדל צור, לאחר שדמות של זקן פלאי מטרידה אותם בדרך תוך שאילת חידות שונות. בהגיעם לאכסניה מתבאר סיפור הדמות והחכמים תוהים דווקא על חידת העלמה היפה אך לא עוסקים בביאורה.

## בפרשנות הקבלה
רבי חיים ויטאל מביא בעץ חיים כטעם לסתימת עיניים בתפילה פרשנות לחידה כסמל לשכינה בפני רחל - "צריך לסתום עיניו בתפלת עמידה עד סוף התפלה, לומר בעיניים סגורות, בסוד עולימתא שפירתא וכו'. אבל עכשיו בערבית כשמתחיל לומר ערבית, חייב לסתום עיניו תיכף, לומר כל התפלה בעיניים סגורות, וסוד הטעם סתימת העיניים נתבאר בסבא פ' משפטים, עולמתא שפירתא דלית לה עיינין, כי הנה רחל נאמר בה, ורחל הייתה יפת תואר ויפת מראה, וזהו עולמתא שפירתא..."

## הפרשנות לחידה בחסידות
הרב יצחק גינזבורג פירש את החידה בכ-10 פירושים שונים, תוך כדי מיקומם בפרצוף פירושים לכל אחד מהשיטות.

רבי זאב וולף מז'יטומיר תלמידו של המגיד ממזריטש פירש את החידה כסמל לשכינה אותה מקשטים הצדיקים על ידי "אורות הבהירים המלובשים במדרגות התחתונים, גם משם מעלין ניצוצות קדושות, ועושין מהם בחינת קישוטים לשכינה ".
רבי נחמן מברסלב פירש את החידה כסמל לאמונה שאין לעיין אחריה (אין לה עיניים בלשון החידה) והיא ללא טעם אך גלויה לעין המאמין (טמירה ואתגליא)
"ומתקשטת בקישוטין דלא הוו, הינו עיקר קישוטי האמונה, כשמקרבין אצלה בני אדם שלא היו מקורבין לה"

## קישורים חיצוניים

## הערות שוליים

קטגוריה:חידות
קטגוריה:ספר הזוהר
1880 בארצות הברית

**[[1880]] ב[[ארצות הברית]]** הייתה השנה בה חגגה ארצות הברית 104 שנה מיום היווסדה.

## הנהגה
* הנשיא: רתרפורד הייז (המפלגה הרפובליקנית)
* סגן הנשיא: ויליאם א. וילר (המפלגה הרפובליקנית)

## אירועים בולטים
* 31 במרץ – העיר וואבאש שבאינדיאנה הופכת לעיר הראשונה בעולם שמוארת באמצעות חשמל.
* 1 ביוני – מפקד האוכלוסין האמריקאי לשנת 1880 קובע כי אוכלוסיית תושבי ארצות הברית מונה כ-50,189,209 בני אדם.
* 2 בנובמבר – הבחירות לנשיאות ארצות הברית 1880: הסנאטור הרפובליקני ג'יימס גרפילד מביס את הסנאטור הדמוקרטי וינפילד הנקוק.
* 1 באוקטובר – תומאס אלווה אדיסון פותח את המפעל הראשון בעולם למנורות חשמליות

### ללא תאריך רשמי
* כתב העת Science נוסד על ידי תומאס אדיסון.


File:ElectoralCollege1880.svg|2 בנובמבר: הבחירות לנשיאות ארצות הברית 1880: הסנאטור הרפובליקני ג'יימס גרפילד מביס את הסנאטור הדמוקרטי וינפילד הנקוק.


## נולדו
* 26 בינואר – דאגלס מקארתור, גנרל אמריקאי (נפטר ב-1964)
* 12 במאי – לינקולן אלזוורת', חוקר ומגלה ארצות אמריקני (נפטר ב-1951)
* 17 ביוני – קארל ואן וכטן, סופר וצלם אמריקני (נפטר ב-1964)
* 27 ביוני – הלן קלר, דוברת החרשים והעיוורים (נפטרה ב-1968)
* 12 בספטמבר – ה. ל. מנקן, סופר ועיתונאי אמריקאי (נפטר ב-1956)
* 10 בנובמבר – יעקב אפשטיין, פסל יהודי-אמריקאי (נפטר ב-1959)
* 31 בדצמבר – ג'ורג' מרשל, גנרל אמריקאי וחתן פרס נובל לשלום (נפטר ב-1959)

## נפטרו

## קישורים חיצוניים

*
תסמונת קרפנטר

**תסמונת קרפנטר** (באנגלית: **Carpenter syndrome**), המכונה גם **אקרוצפלופוליסינדקטיליה** (Acrocephalosyndactylia), היא הפרעה אוטוזומלית, מולדת, בהורשה רצסיבית. מחלה המאופיינת במומים פניים-גולגולתיים, השמנת יתר, גובה מצומצם וסינדקטיליה (אצבעות דבוקות). תסמונת קרפנטר אובחנה לראשונה בשנת 1901 על ידי ג'י. קרפנטר.

220px|ממוזער|שמאל|תורשת התסמונת

## תסמינים ודיאגנוזה

*הידרוצפלוס
*סינדקטיליה
*טמירות אשכים
*מומים בלב
*עיוותים גולגולתיים; קרניוסינוסטוזיס סגיטלי ודו-עטרתי

תסמונת קרפנטר קשורה למוטציה בגן RAB23, שמצוי בכרומוזום מספר 6 אצל האדם. פיגור שכלי נפוץ עם ההפרעה, אם כי ייתכן ולחלק מהחולים תהיה יכולת אינטלקטואלית ממוצעת.

תסמונת קרפנטר שייכת לקבוצת מחלות גנטיות נדירות המכונה אקרוצפלופוליסנדקטיליה (מקוצר ל-ACPS). הביטוי הגופני השכיח ביותר של תסמונת קרפנטר הוא פיוזינג מוקדם של תפרי הגולגולת הסיביים שתוצאתו ראש המעוקל באופן חריג. השילוב של עצמות הגולגולת בולט עוד מהלידה. עצמותיהם הגולגולתיות-ניידות של תינוקות יוצרות צורת חרוט וזמן קצר לאחר מכן חוזרות לצורה הרגילה; אולם, תינוק הנגוע בתסמונת קרפנטר נשאר עם ראש בצורת חרוט.

התינוק אשר נגוע בתסמונת קרפנטר יציג גם מומים על פניו, כגון גשר אף משוטח, לחיים רחבות ואף מהופך לו פתחים גדולים ואבנורמליים. האוזניים הן נמוכות ולא אחידות. בנוסף לפגמים אלו, לאינדיבידואלים המושפעים תהיה מקסילה אי-מפותחת ולסת תחתונה מקומרת לצד חך צר שעושה את כישורי השפה קשים להישג. השיניים צומחות מאוחר ולרוב הן גוציות עם מרווחים אחת בין השנייה.

ליקויים פיזיים אחרים הקשורים לקרפנטר כוללים ספרות נוספות. מספר גדול מהנורמלי של בהונות הוא שכיח יותר ממספר גדול של אצבעות. לעיתים קרובות האצבעות טוויות, פרוצס המתרחש כלאחר שישה שבועות בתוך התקופה ההריונית. לעיתים קרובות הספרות הן קצרות באופן חריג, ולאצבעות חסר חיבור אינטר-גלילי. סמוך למחצית מהתינוקות להם תסמונת קרפנטר ישנו מום לב, וכ-75% סובלים מעיכובים בהתפתחות עקב פיגור שכלי מתון.

## תדירות
בארצות הברית ישנם כ-300 מקרים ידועים של תסמונת קרפנטר. כלומר, 1 מתוך מיליון לידות תביא תינוק נגוע בתסמונת קרפנטר. תסמונת קרפנטר היא מחלה רצסיבית. כלומר, שני ההורים חייבים להיות בעלי גנים פגומים על מנת להעביר את המחלה לילדיהם. גם אם שני ההורים הם בעלי הגן הפגום עדיין יש רק 25% סיכוי שהם ייצרו ילד מושפע מהתסמונת. הילדים שלהם, שאין להם את המחלה, עדיין יהיו נשאים יורשים להם היכולת להעביר את המחלה לצאצאיהם במידה ובני זוגם גם הם נשאים של הגן הפרטיקולארי. 

## קישורים חיצוניים

קטגוריה:מומים מולדים ומחלות כרומוזומליות
קטגוריה:מומים מולדים בעיניים, באוזניים, בפנים ובצוואר
קטגוריה:מחלות נדירות
קרפנטר
תוכנית חינוכית יחידנית

**תוכנית חינוכית יחידנית** (בראשי תיבות: **תח"י**) היא תוכנית לימודים שנבנית עבור תלמידים עם צרכים מיוחדים אקדמיים הנמצאים בתוכנית השילוב במסגרת מערכת החינוך הרגיל בישראל. אמצעי זה דומה ל-Individualized Education Program שמונהג בארצות הברית בתוקף החוק הפדרלי הקרוי IDEA.

מטרת התוכנית היא לשלב בהדרגה את התלמיד בתוכנית הלימודים הרגילה במסגרות של החינוך הרגיל, וזאת על פי גילו, צרכיו והתחשבות בלקויותיו ובחומרתן. משרד החינוך דורש לבצע תוכנית זו לכל תלמיד הנמצא בתוכנית השילוב. צוותי המתי"א הם המנחים המייעצים לצוותים החינוכיים כיצד לבנות את התוכנית. הצוות החינוכי הבונה את התוכנית מורכב ממחנך הכיתה שבה לומד התלמיד, מורה מתחום החינוך המיוחד, ואנשי צוות מקצועי שעובדים עם התלמיד כגון מרפא בעיסוק וקלינאי תקשורת ועוד.

הוריו של התלמיד מוזמנים לפגישה לפני קביעת התוכנית, כדי לשמוע את דעתם ולקבל את הסכמתם לתוכנית. העתק התוכנית מועבר אליהם.

פירוט התוכנית כולל את תפקודו של התלמיד המשולב בזמן הכנת התוכנית, התחומים בהם צריך טיפול, קביעת מטרות לימודיות, הזמן שבו מקדישים להשגת המטרה, הדרכים שבהן ישתמשו וכיצד יעריכו האם המטרה הושגה. תוכנית זו כוללת גם את שעות השילוב שיינתנו לתלמיד במסגרות שירותי החינוך המיוחד. בתוכנית מודגש הקשר לתוכנית הלימודים הרגילה.

## ראו גם
*תוכנית לימודית אישית
*שילוב בחינוך
*למידה יחידנית

## קישורים חיצוניים
* מידע על תוכנית חינוכית יחידנית באתר משרד החינוך
* מדריך למורה לתכנון וכתיבה תוכנית תח"י באתר orianit.edu-negev 
* אוגדן לריכוז מידע ובניית תח"י באתר edu-negev

קטגוריה:נגישות חינוך והשכלה
קטגוריה:ישראל: מיזמי חינוך
קטגוריה:למידה
יחידנית
ויליאם הראשון, דוכס נורמנדיה

**ויליאם הראשון "ארוך החרב"**, דוכס נורמנדי (בצרפתית: **Guillaume Longue-Épée**; 893 – 17 בדצמבר 942) היה דוכס נורמנדי משנת 927 עד מותו בשנת 942. ויליאם הראשון היה הדוכס השני של נורמנדיה, ושלט בה ממות אביו, רולו מנורמנדיה, ועד להירצחו בשנת 942 בידי ארנולף הראשון, רוזן פלנדריה. אחרי מותו ירש אותו בנו, רישאר הראשון.

בזמנו עדיין לא נעשה שימוש בתואר "דוכס", אשר יוחס לשליטי נורמנדיה באופן רטרואקטיבי. ויליאם עצמו השתמש בתואר "רוזן".

## קישורים חיצוניים

* 

קטגוריה:אנשי ימי הביניים
קטגוריה:דוכסי נורמנדי
קטגוריה:ילידי 905
קטגוריה:נפטרים ב-942
סיף אל-אסלאם קדאפי

**סיף אל-אסלאם מועמר אל-קדאפי** (בערבית: **سيف الإسلام معمر القذافي**; 25 ביוני 1972 – 3 בפברואר 2026) היה בנו של מועמר קדאפי, שליט לוב לשעבר, שנחשב תקופה מסוימת ליורשו ולממשיך דרכו. היה אדריכל במקצועו, וניהל אורח חיים ראוותני עד נפילת שלטונו של אביו.

## השכלה וחיים אישיים
סיף אל-אסלאם הוא בנו השני של קדאפי, בן בכור לאשתו השנייה ספיה פרקש. בשנת 1994 השלים לימודי תואר ראשון בהנדסה באוניברסיטת אל-פאתח בטריפולי. לאחר מכן קיבל תואר שני במנהל עסקים מאוניברסיטת IMADEC בווינה. ב-2005 הכיר את בת זוגו השחקנית הישראלית אורלי ויינרמן בזמן לימודיו לתואר שלישי בבית הספר לכלכלה של לונדון. בשנת 2008 קיבל את התואר, לאחר שתרם 1.5 מיליון ליש"ט לבית הספר, פרשה שהביאה להתפטרות מנהל המוסד.

## תפקיד פוליטי
סיף אל-אסלאם קדאפי נחשב ליורשו המיועד של אביו, על אף שמעולם לא הוכרז על כך באופן רשמי. תפקידו בלוב היה ראש הרשות הלאומית לבקרת סמים, וב-1997 ייסד קרן צדקה בינלאומית שפעלה במשברים שבהם לוב הייתה מעורבת. הוא ביצע שליחויות רבות בשמה של לוב, כולל ביקורים באירופה ובארצות הברית, וניהל משאים ומתנים עם מנהיגי עולם. בעבר, קדאפי תמך ביוזמת "ישראטין" להקמת מדינה דו-לאומית ערבית-יהודית, והביע עמדות חיוביות כלפי ישראל, כולל קריאה לפיצוי יהודי לוב שנמצאים בישראל. באוגוסט 2008 הודיע על פרישתו מהחיים הפוליטיים.

### האביב הערבי
במהלך מחאות "האביב הערבי", ההפגנות בלוב הפכו לאלימות והחלו שמועות על עזיבתו של מועמר קדאפי את המדינה. ב-21 בפברואר 2011, סיף אל-אסלאם הכחיש אותן בטלוויזיה הממלכתית הלובית, תוך שהוא מבטיח לקדם רפורמות דמוקרטיות. ב-21 באוגוסט 2011, הוא נעצר בטריפולי על ידי תומכי מועצת המעבר הלאומית. בזמן שאלה דנו על הסגרתו לידי בית הדין הפלילי הבינלאומי עקב החקירה בעניינו ובעניין אביו, הוא הצליח להימלט. ב-27 באוקטובר 2011, מועצת השלטון הזמנית הודיעה שסיף אל-אסלאם מסתתר בדרום המדינה תחת חסות שבט טוארג, ודורש מטוס על מנת להסגיר את עצמו לבית המשפט הבינלאומי בהאג. ב-19 בנובמבר 2011 דווח כי הוא נעצר על ידי השלטונות כ-50 ק"מ מאובאר. ב-28 ביולי 2015 גזר עליו בית המשפט בטריפולי עונש מוות בירייה. אולם ביולי 2016 דווח כי הוא שוחרר מהכלא שלושה חודשים קודם לכן, בחודש אפריל.

### לאחר שחרורו מהכלא
בדצמבר 2017 הכריז על התמודדותו בבחירות לתפקיד יושב ראש המועצה הנשיאותית של לוב בשנת 2021. בנובמבר 2021 הגיש את מועמדותו, אך הבחירות נדחו.

ב-3 בפברואר 2026 נרצח בביתו, סמוך לעיר זינתאן , בידי ארבעה מתנקשים.

## חייו האישיים
סיף אל-אסלאם קדאפי לא היה נשוי. היה בקשר זוגי עם השחקנית והדוגמנית הישראלית אורלי ויינרמן.

## קישורים חיצוניים

* 

* 

## הערות שוליים

קטגוריה:פוליטיקאים לובים
קטגוריה:ילדי מנהיגי מדינות
קטגוריה:משפחת קדאפי
קטגוריה:בעלי תואר דוקטור מבית הספר לכלכלה של לונדון
קטגוריה:מלחמת האזרחים הראשונה בלוב: אישים
קטגוריה:אנשים המבוקשים או שנשפטו בבית הדין הפלילי הבין-לאומי
קטגוריה:קורבנות רציחות פוליטיות באפריקה
קטגוריה:לובים שנולדו במאה ה-20
קטגוריה:ילידי 1972
קטגוריה:נפטרים ב-2026
הליוויק

**הליוויק** (Halliwick) היא גישה להקניית הרגלי מים ושחייה לנכים. זוהי הגישה הנפוצה ביותר בעולם בטיפולי הידרותרפיה.

בשנת 1949, מהנדס קנדי בשם ג'יימס מקמילן שהתמחה בנושאי מכניקת הנוזלים החל להעביר שיעורי שחייה לילדות נכות בבית ספר בשם "בית הספר לילדות נכות ע"ש הליוויק" שנמצא בלונדון. מכאן נוצר השם לגישה- "הליוויק". שיעורי השחייה לאוכלוסיית הנכים התרחבו למועדוני שחייה רבים באנגליה. בשנות השישים המוקדמות, מקמילן הוזמן לשווייץ על מנת ללמד שם את שיטתו ללימוד שחייה לנכים ומאז היא מוכרת בכל רחבי העולם. בשנות השמונים, פיזיותרפיסט מהולנד בשם יוהאן למבק החליט כי ניתן לנצל את יתרונות שיטת ההליוויק ואת תכונות המים גם לאלמנטים טיפוליים והגדיר את ההליוויק כגישה טיפולית. מאז, שימש יוהאן למבק כיועץ המדעי של ארגון ההליוויק הבין-לאומי.

מטרתה העיקרית של גישה זו היא לאפשר למטופל למצוא את יכולותיו במים לעומת המוגבלות ביבשה, מתוך הנחה כי ההצלחה במים תתרום להעלאת הדימוי העצמי, הביטחון והמוטיבציה שלו. שיטת ההליוויק מבוססת על חוקי ההידרודינמיקה והמכניזם של הגוף. היא בטוחה לכל אדם ובכל טווח הגילאים וכן לאנשים עם נכויות רבות.

בשיטה זו הטיפול מתחלק לטיפול קבוצתי ולטיפול יחידני: הקבוצה מורכבת מ 5–8 מטופלים כאשר לכל מטופל יש מטפל אישי הצמוד אליו. היתרונות שבטיפול הקבוצתי – במים יש גירוי תחושתי רב המקנה למטופל רצון להיות בתנועה מתמדת הגורמת להפרעות בשיווי משקל. דבר זה עלול לגרום לעייפות ולחרדה. לעומת זאת, כאשר נעים בתוך קבוצה, מופחתת השפעת המים על היחיד וכך יורדות חששותיו. היתרונות שבטיפול היחידני – עבודה ממוקדת על הקשיים של המטופל.

בשיטת ההליוויק משולבת עבודה על שיווי משקל, שליטת ראש, תבניות תנועה ועוד, בנוסף להרגלי המים והשחייה באמצעות משחקים ופעילויות. במהלך הטיפול, המטופל נעשה מודע לתכונות המים ועל ידי תמיכה נכונה של המטפל מתאפשרת לו התנסות בתנועות שאינן מוכרות לו ביבשה. מטופלים רבים שמחוץ למים מרותקים לכיסאות גלגלים ואינם מסוגלים לעמוד או ללכת, מצליחים במהלך הטיפול להתהלך במים בכוחות עצמם.

בטיפול בשיטת ההליוויק אין שימוש באביזרי ציפה. אביזרי ציפה משנים את שיווי המשקל של האדם ועל ידי כך מביאים לתחושה של שיווי משקל פסיבי ואילו מטרת השיטה היא להביא לכך שהמטופל יעבוד ויהיה מסוגל לעצמאות במים מבלי להשתמש באביזרי עזר כפי שהוא רגיל ביבשה.

## קישורים חיצוניים
* לימודי הליוויק – הדרכת שחייה במסגרת הידרותרפיה
* The Halliwick Concept

## הערות שוליים

קטגוריה:רפואה אלטרנטיבית
קטגוריה:נכות
קטגוריה:ריפוי בעיסוק
בנדיקט גרוס

**בנדיקט היימן גְרוֹס** (באנגלית: **Benedict Hyman Gross**; נולד ב-22 ביוני 1955) הוא מתמטיקאי יהודי-אמריקאי ופרופסור באוניברסיטת הרווארד.

## חייו
גרוס, יליד סאות' אורנג', ניו ג'רזי, סיים לימודי תואר ראשון מאוניברסיטת הרווארד בשנת 1971, תואר שני מאוניברסיטת אוקספורד בשנת 1974 ובשנת 1978 סיים דוקטורט בהרווארד תחת הנחייתו של פרופסור ג'ון טייט. לימד באוניברסיטת בראון ובאוניברסיטת פרינסטון ובשנת 1985 הצטרף לסגל אוניברסיטת הרווארד. הוא חבר באקדמיה האמריקאית לאמנויות ולמדעים ובאקדמיה הלאומית למדעים של ארצות הברית.

הוא ידוע על תרומתו לתורת המספרים, במיוחד בעבור משפט גרוס-זאגייר (Gross–Zagier theorem). בשנת 1987 זכה יחד עם דון זאגייר ודוריאן גולדפלד בפרס קול, על תרומה לתורת המספרים.

גרוס שימש כמנחה הדוקטורט של פרופ' נועם אלקיס.

בשנת 2010 היה חבר בוועדה להערכת הלימודים במתמטיקה באוניברסיטאות בישראל מטעם המועצה להשכלה גבוהה.

## קישורים חיצוניים
* 

קטגוריה:אמריקאים ילידי ניו ג'רזי
קטגוריה:יהודים חברי האקדמיה האמריקאית לאמנויות ולמדעים
קטגוריה:מתמטיקאים יהודים אמריקאים
קטגוריה:בוגרי אוניברסיטת אוקספורד
קטגוריה:בעלי תואר דוקטור מאוניברסיטת הרווארד
קטגוריה:סגל אוניברסיטת הרווארד
קטגוריה:יהודים חברי האקדמיה הלאומית למדעים של ארצות הברית
קטגוריה:עמיתי מקארתור
קטגוריה:זוכי פרס קול
קטגוריה:אמריקאים שנולדו ב-1950
אושמאל

ממוזער|250px
**אושמאל** (בספרדית: **Uxmal**) הייתה עיר גדולה של ציוויליזציית המאיה שהתקיימה באזור מקסיקו לפני עידן הקולוניאליזם. העיר שוכנת כ-78 ק"מ דרומית לעיר מרידה במדינת יוקטן שבמקסיקו.

האתר, הכולל בין היתר מספר פירמידות גדולות, מקדשים ואתרי פולחן שונים, הוא כיום אחד מהאתרים הארכאולוגיים החשובים ביותר של ציוויליזציית המאיה, יחד עם אלו של צ'יצ'ן איצה וטיקאל.

אושמאל נוסדה בסביבות שנת 500 לספירה על ידי השליט הון יוטציל צ'אק טוטול קסיו. העיר נשארה תחת שלטונה של שושלת קסיו (Xiu) במשך מאות שנים. חלק הארי של העיר נבנה בין השנים 700–1000 לספירה. בשיאה חיו בה כ-25,000 אנשים. בסביבות שנת 1200 ננטשה העיר, ושושלת קסיו עברה למאני. עם זאת, ככל הנראה אושמאל לא ננטשה לחלוטין, שכן עדויותיהם של הכובשים הספרדים מצביעות על כך שהיא הייתה עדיין מיושבת בחלקה במהלך המאה ה-16.

פירוש השם אושמאל הוא "נבנתה שלוש פעמים".

אושמאל הוכרזה כאתר מורשת עולמית על ידי אונסק"ו בשנת 1996.

המבנים העיקריים באתר הם:
* פירמידת הקוסם
* חצר הנזירות
* ארמון המושל
* בית הצבים, המוקדש לאל הגשם שאק

## מפת האתר
ימין|250px

## קישורים חיצוניים
* 

* מפה של האתר
* 
* 

קטגוריה:מקסיקו: אתרי מורשת עולמית
קטגוריה:מקסיקו: היסטוריה
קטגוריה:אתרים ארכאולוגיים של מאיה
קטגוריה:מקסיקו: אתרים ארכאולוגיים
קטגוריה:יוקטן (מדינה)
קטגוריה:קצרמר ארכאולוגיה
1879 בארצות הברית

**[[1879]] ב[[ארצות הברית]]** הייתה השנה בה חגגה ארצות הברית 103 שנה מיום היווסדה.

## הנהגה
* הנשיא: רתרפורד הייז (המפלגה הרפובליקנית)
* סגן הנשיא: ויליאם א. וילר (המפלגה הרפובליקנית)
 
## אירועים בולטים
[שמאל|ממוזער|150px|הנורה החשמלית שהוצגה על ידי [תומאס אלווה אדיסון ב-31 בדצמבר 1879]]
* 27 בפברואר – מדענים אמריקאים מגלים את הסכרין 
* 25 בספטמבר – שרפה שפורצת בדדווד שבדרום דקוטה מחריבה 300 מבנים ומותריה 200 בני אדם ללא קורת גג.
* 22 באוקטובר – תומאס אדיסון מצליח לראשונה לגרום לנורה החשמלית לפעול (הנורה פעלה במשך 13 וחצי שעות רצופות).
* 31 בדצמבר – תומאס אדיסון מציג לראשונה את הנורה החשמלית

## נולדו
* 3 בינואר – גרייס קולידג', אשתו של נשיא ארצות הברית קלווין קולידג' והגברת הראשונה של ארצות הברית במהלך כהונתו (נפטרה ב-1957) 
* 2 במאי – ג'יימס פרנסיס ברנס, פוליטיקאי אמריקאי (נפטר ב-1972) 
* 28 בדצמבר – בילי מיטשל, גנרל בשירות האוויר של צבא ארצות הברית, מהוגי רעיון הכוח האווירי. (נפטר ב-1936).

## נפטרו

## קישורים חיצוניים

*
1878 בארצות הברית

**[[1878]] ב[[ארצות הברית]]** הייתה השנה בה חגגה ארצות הברית 102 שנה מיום היווסדה.

## הנהגה
* הנשיא: רתרפורד הייז (המפלגה הרפובליקנית)
* סגן הנשיא: ויליאם א. וילר (המפלגה הרפובליקנית)
 
## אירועים בולטים
* 16 בפברואר – דולר עשוי כסף, הופך למטבע רשמי בארצות הברית 
* 19 בפברואר – הפונוגרף נרשם כפטנט על ידי תומאס אלווה אדיסון 
* 21 בפברואר – ספר הטלפונים הראשון מתפרסם בניו הייבן, קונטיקט 
* 15 ביוני – לילנד סטנפורד ואדוארד מויברידג' עורכים תצוגה פומבית ראשונה של שיטת צילום חדשה שפתחו, כרונופוטוגרפיה, בעזרתה הצליחו לצלם לראשונה סדרת תמונות של סוס בתנועה 
* 9 באוגוסט – טורנדו קטלני מחריב את העיר וולינגפורד שבקונטיקט וגורם למותם של 34 בני אדם ולפציעתם של מעל 70 נוספים.
* 12 בדצמבר – נצפה ונורה הפרט האחרון בעולם של ברווז לברדור.


File:Edison and phonograph edit2.jpg|19 בפברואר: הפונוגרף נרשם כפטנט על ידי תומאס אלווה אדיסון
File:Muybridge horse gallop animated 2.gif|15 ביוני: לילנד סטנפורד ואדוארד מויברידג' עורכים תצוגה פומבית ראשונה של שיטת צילום חדשה שפתחו, כרונופוטוגרפיה, בעזרתה הצליחו לצלם לראשונה סדרת תמונות של סוס בתנועה 


## נולדו
* 26 במאי – איזדורה דאנקן, רקדנית אמריקאית (נפטרה ב-1927) 
* 20 בספטמבר – אפטון סינקלר, סופר אמריקאי (נפטר ב-1968) 

## נפטרו

* 13 במאי – ג'וזף הנרי, פיזיקאי אמריקאי (נולד ב-1797) 

## קישורים חיצוניים

*
1877 בארצות הברית

**[[1877]] ב[[ארצות הברית]]** הייתה השנה בה חגגה ארצות הברית 101 שנה מיום היווסדה.

## הנהגה
* הנשיא: יוליסס ס. גרנט (המפלגה הרפובליקנית) עד 4 במרץ, רתרפורד הייז (המפלגה הרפובליקנית)
* סגן הנשיא: התפקיד לא היה מאויש עד 4 במרץ, ויליאם א. וילר (המפלגה הרפובליקנית)
 
## אירועים בולטים
[שמאל|ממוזער|200px|[שביתת הרכבות הגדולה של 1877: איור המציג את החיילים האמריקנים הנלחמים בפורעים בבולטימור]]
* 8 בינואר – מלחמות האינדיאנים: קרב הר הזאב - המנהיג האינדיאני קרייזי הורס ("סוס משוגע") ולוחמיו נלחמים במונטנה בקרב האחרון שלהם בצבא הפרשים של  ארצות הברית.
* 4 במרץ – רתרפורד הייז מושבע לנשיאות ארצות הברית.
* 6 במאי – המנהיג האינדיאני קרייזי הורס נכנע לכוחות ארצות הברית בנברסקה.
* 14 ביולי – שביתת הרכבות הגדולה של 1877: עובדי חברת הרכבות "Baltimore and Ohio Railroad" החלו לשבות במארטינסבורג שבמערב וירג'יניה לאחר שמשכורותיהם קוצצו בשנית באותה השנה.
* 17 ביולי – שביתת הרכבות הגדולה של 1877: מהומות אלימות פרצו במספר ערים אמריקאיות גדולות במחאה על הקיצוצים בשכר של עובדי הרכבת.
* 21 ביולי – שביתת הרכבות הגדולה של 1877: 26 שובתים במערב וירג'יניה נהרגים במהומות. כמו כן מחסן של חברת הרכבת וחנויות רבות נשרפו.
* 21-22 ביולי - שביתת הרכבות הגדולה של 1877: הנשיא רתרפורד הייז שולח כוחות צבא לבולטימור על מנת שישיבו את הסדר ושיטפלו בעובדי הרכבת השובתים. בהמשך שלח הנשיא כוחות צבא גם לערים האחרות בהם פרצו מהומות עד אשר השביתה הסתיימה בספטמבר, כ-45 ימים לאחר שהחלה.
* 9 באוגוסט – מלחמות האינדיאנים: קבוצה קטנה של אינדיאנים במונטנה שסירבו לעבור לשמורה נלחמת בכוחות צבא ארצות הברית. הקרב מסתיים בניצחון של צבא ארצות הברית. 29 חיילים אמריקנים ו-89 לוחמים אינדיאנים נהרגים בקרב.
* 12 באוגוסט – האסטרונום האמריקני אסף הול מגלה את דימוס, אחד משני ירחיו של מאדים 
* 10 באוקטובר – גופתו של המפקד ג'ורג' ארמסטרונג קסטר, אשר נהרג במהלך קרב ליטל ביגהורן בשנה הקודמת, מובאת לקבורה בבית הקברות הצבאי בוסט פוינט שבניו יורק.
* 21 בנובמבר – תומאס אדיסון מכריז לראשונה על כך שהוא המציא את הפטיפון - מכונה שמסוגלת להקליט קול.
* 6 בדצמבר – תומאס אלווה אדיסון מקליט ומשמיע את הקלטת  הקול הראשונה - השיר "Mary Had a Little Lamb", באמצעות הפונוגרף הראשון שהמציא

## נולדו
* 18 ביוני – ג'יימס מונטגומרי פלאג, מאייר כרזת הגיוס של הדוד סם (נפטר ב-1960)
* 10 באוגוסט – פרנק מרשל - רב-אמן בשחמט, אלוף ארצות הברית  בשנים 1909-1936 (נפטר ב-1944)
* 25 באוקטובר – הנרי נוריס ראסל, אסטרונום, ממפתחי דיאגרמת הרצשפרונג-ראסל (נפטר ב-1957)

## נפטרו
* 8 בפברואר – צ'ארלס וילקס, מגלה ארצות וקצין בחיל הים האמריקאי (נולד ב-1798) 
* 29 באוגוסט – בריגהאם יאנג המנהיג השני של הכנסייה המורמונית (נולד ב-1801) 
* 5 בספטמבר – קרייזי הורס ("סוס משוגע"), מנהיג צבאי של שבט הסו (נולד ב-1849) 
* 29 באוקטובר – נייתן בדפורד פורסט, גנרל בצבא הקונפדרציה במלחמת האזרחים האמריקאית ולאחר המלחמה מנהיג הקו קלוקס קלאן (נולד ב-1821) 

## קישורים חיצוניים

*